**ZAPISNIK**

 **seje strokovnega sveta DSO Črnomelj, z dne 22.02.2011 ob 09.00 uri v pisarni direktorja**

PRISOTNI:

* Milan Krajnc
* Mira Vlašič
* Alenka Vipavec Mahmutovič
* Damjana Kolbezen Žepič

ODSOTNI:

* Valerija Lekič Poljšak
* Marija Bartolj
* Petra Simčič

**Dnevni red:**

1. **Pregled zapisnika predhodne seje**
2. **Obravnava Letnega poročila z obrazložitvami za leto 2010**
3. **Obravnava Plana dela DSO Črnomelj za leto 2011**
4. **Izvedbeni dokument o načinu plačevanja oskrbnih stroškov v DSO Črnomelj (predstavitev 07 izdaje)**

Ad/1

Obravnavan je bil predlog za napredovanje v naziv »višji svetovalec« ga. Mire Vlašič . Ker do danes še ni nobenega odgovora niti izdane odločbe, se na MDDSZ naslovi dopis in zaprosi za povratno informacijo o poteku reševanja.

Drugih pripomb na zapisnik ni bilo, zato so člani sprejeli

**Sklep:**

* **Sprejme se zapisnik seje strokovnega sveta z dne 28.10.2010**

Ad/2

Obravnava predloga letnega poročila za leto 2010:

* Direktor članom strokovnega sveta predstavi in obrazloži rezultate zadovoljstva stanovalcev, svojcev in zaposlenih, ki se zbirajo in obdelujejo od leta 2007.
* Člani pregledajo in komentirajo tudi ostale postavke v poročilu (doseganje planiranega obsega oskrbe, zdravstvene nege, struktura stanovalcev, način plačevanja oskrbnih stroškov)

Po diskusiji so člani strokovnega sveta sprejeli

**Sklep:**

* **Strokovni svet sprejema letno poročilo za leto 2010 v njegovem strokovnem delu in predlaga Svetu zavoda, da ga sprejme.**

Ad/3

Obravnava predloga Plana dela za leto 2011:

* V planu za leto 2011 je planirana tudi vpeljava oskrbe IV, kar je naročilo socialne inšpekcije
* Zaradi tega je potrebno tudi zaposliti 5 strežnikov
* Usposabljanje se planira na nivoju leta 2010

Po razpravi so člani strokovnega sveta sprejeli

**Sklep:**

* **Strokovni svet sprejme Plan dela za leto 2011 v strokovnem delu s popravki v prilogi 1 (tabela ciljev – popraviti določbe o planiranih obsegih) ter predlaga Svetu zavoda, da ga sprejme.**

Ad/4

Zahteva socialne inšpekcije o izvajanju storitev oskrbe IV je terjala tudi spremembo Izvedbenega dokumenta o načinu plačevanja oskrbnih stroškov, kjer so na novo opredeljene storitve in določilo o načinu določanja cene za oskrbo IV. Oprema, ki jo dom redno oz. po načrtu nabavlja, ni nič drugačna od opreme, ki bi jo uporabljali stanovalci v drugih kategorijah oskrbe.

Podrobnejšo predstavitev 7. izdaje navedenega dokumenta je podala ga. Alenka Vipavec Mahmutovič .

Po predstavitvi predloga 07. izdaje Izvedbenega dokumenta o načinu plačevanja oskrbnih stroškov v DSO Črnomelj so člani strokovnega sveta sprejeli

**sklep:**

* **Strokovni svet k predlogu 07. izdaje Izvedbenega dokumenta o načinu plačevanja oskrbnih stroškov v DSO Črnomelj daje pozitivno mnenje in Svetu zavoda predlaga, da ga sprejme.**

Drugih pripomb ni bilo.

Seja strokovnega sveta je bila zaključena ob 10.50 uri.

 Zapisala: mag. Milan Krajnc,univ.dipl.psih.

 Ksenija Pezdirc, višja upravna delavka višji svetovalec

 višja strokovna delavka v splošnih službah direktor